
DISSERTATIO MEDICA,- 

D E 


RHEUMATISMO ACUTO. 


ISCE verbis rheumatiſmum definit 
celeberrimus Cullenus: * Morbus 


te ab externa et plerumque evidente cauſa; 
i pyrexia: Dolor circa articulos, muſcu- 
* lorum tractum ſequens; genua et reli- 
cc . 7 N 

quos majores potius quam pedum et ma- 
* nuum articulos infeſtans.“ 


Rheumatiſmus, omnium fere auctorum 
conſenſu, in duas ſpecies diſtinguitur; a- 
cutam, ſcilicet, et chronicam. De priore 

2 DE RHEUMATISMO ACUTO. 


tantum nunc pauca diſſerere mihi in animo 


Ex Aretaei * Cappadocis, aliorumque an- 
tiquiorum ſcriptis apparet, omnes dolores 
articulos aggredi ſolitos, ſeu arthriticos, ſi- 
ve rheumaticos, quaecunque demum fuerit 
eorum natura, acuta chronicave, ſub nomi- 
ne Arthritidis vel Iſchiadis fuiſſe compre- 
henſos. | 


Botallus, ſcriptor Gallicus, duas hujus 
morbi ſpecies primus diſcrevit, atque alte- 
ram frigidam, calidam alteram, appellavit. 
In poſterioris curatione copioſam ſanguinis 
detractionem commendavit; in prioris vero, 
prorſus prohibuit. | 


Ballonius, auctor Lutetianus, morbum 
hunc e tenebris quibus per tot ſecula ob- 
ductus fuerat, eripuit; ac eundem inter, ca- 
tarrhum et podagram limites accuratos po- 
nendos curavit. 


Syden- 


* De Cauſ. et Signis Morb, Diuturn. lib, ii. c. 12. 


* 

Sydenhamus tamen illuſtris, ex omnibus 
{criptoribus, qui huic morbo elucidando o- 
peram navarunt, primas partes optimo jure 


obtinuit. Is enim diagnoſin claram inter 
acutam et chronicam ſtabilivit, 


MORBI HISTORIA; 


AuQores omnes una voce conſentiunt; 
rheumatiſmum in regionibus frigidis tem- 
peratiſque, magis quam in calidis, ſaevire. 
Vere atque autumno praecipue graſſatur, 
quia tunc tempeſtas mutabilior, Quamo- 
brem, in plagis borealibus ubi frigus, in 
torridis ubi calor magis aſſiduus, rarius ſeſe 
oftendit. Frigus corpori plus aequo aeſtu- 
anti admotum, hunc morbum, prae omni- 
bus aliis cauſis, producere ſolet. Hinc cla- 
riſſime patet, cur vere et autumno magis 
invadat. Sexus nullus, aetas nulla, tempe- 

ramentum 

ramentum nullum, cauſis remotis ſatis va- 
lidis applicatis, ab hoc morbo immunis eſt, 
etſi conſtitutio ſanguinea cum plethora con- 
juncta ad eum maxime proclivis fit, Ho- 
mines ſenio confectos raro, infantes rariſſi- 
me, aggreditur; ſed plerumque ab anno ae- 
tatis quindecimo ad trigeſimum quintum 
graſſatur. Infantes tamen doloribus rheu- 
maticis, ut videtur, ſimilibus, ſaepiſſime ex- 

cruciantur, qui a vermibus aliiſve infantum 
morbis aliquando originem ducunt. Mu- 

Heres, quam viri, huic morbo magis ſunt 
obnoxiae; atque hanc opinionem, jamdu- 
dum habitam, in praelectionibus ſuis clini- 
cis, ex obſervatione longa et accuratiſſima, 
nuperrime confirmavit clariſſimus Home. 

Initio morbi aeger languorem atque laſ- 
ſitudinem conqueritur. Pallor et frigoris 
ſenſus totum corpus, praecipue vero artus 
extremos, adoriuntur. Horror et rigor, ut 
in febris intermittentis acceſſu, primum per 
dorſi ſpinam, deinde per cutem univerſam, 
ſeſe diſfundunt. Sequitur calor, initio prae- 

| cordia 

cordia cum anxietate afhciens, mox partes: 
externas aggreſſurus, pulſu arteriarum fre- 
quentiore, nonnunquam reſpiratione mo- 
leſta ſtipatus. Nunc ſitis, cibi faſtidium, 
plerumque nauſea, aliquando vomitus, 
ſymptomatibus modo deſcriptis ſeſe adjun- 
gunt. Areſcit lingua, ſimulque fit alba. 
Alvus tarda eſt ; urina, initio morbi rubra, 
ſedimentum nullum, progrediente autem 
morbo, ſedimentum furfuraceo-lateritium 
in matulam deponit. Urina tamen, ita 
conſtituta, ut et ſudor, qui in rheumatiſmo 
plerumque nonnullus adeſt, gelidus, gluti- 
noſus, raro morbum judicat, niſi copioſus 
ſponte effluxerit “. 


Poſt diem unum alterumve, dolores ar- 
tus majores, praecipue genua, ſummam 
coxam, aliaſque magnorum oſſium junctu- 
ras, invadunt. Dolor ſaepe artus alternis 
vicibus aggreditur; et ipſe vidi mulierem 

rheumatiſmo 


* Hoffmann. Med. Ration, Syſtem. tom. 4. p. 2. 
L I. C. 9. $ 18. 

rheumatiſmo laborantem ſub cura celeberri- 
mi Home in Noſocomio Edinenſi, cui haec 
alternatio in carpis repetitis vicibus accidit. 


Saepe unum articulum tantummodo in- 
feſtat: Sed, ſi febris gravis fuerit, pluyes ſi- 
mul aggreditur; tractumque muſculorum, 
ut in Culleniana definitione jam antea dic- 
tum eſt, ſequitur. Lectorum calore, et 
culcitae mollitie, noctu plurimum exaſpe- 
ratur moleſtia, atque tum ingraveſcit febris. 


Procedente morbo, ubi plures articuli ſi- 


mul afficiuntur, aeger ſtragulorum pondus 
ferre vix poteſt. Dolore jamdudum per- 
ſtante, artus tumeſcunt et rubeſcunt, dum 
ſymptomata praegreſſa leviora evadunt. 


Sanguis e vena miſſus, jamque in vas re- 
ceptus, ſuperficiem coriaceam albam, ut in 
aliis phlegmaſiis, oſtendit. 


Febris incertae eſt durationis, aliquando 
uſque ad hebdomadam ſecundam, raro ul- 


tra tertiam, protracta. 
Rheuma- 

Rheumatiſmus epiſtaxi, aliiſve haemor- 
rhaglis ſpontaneis, aliquando judicatus eſt. 
Urina lateritia, et diarrhoea, nonnunquam 
morbum ſolviſſe viſae ſunt, Sed his cxiſi - 
bus minus fidendum eſt. | 


Morbus noſter, caeteris phlegmaſiis mul- 


tis in rebus affinis, hac ſaltem ab iis pluri- 


mum diſtat: Quod raro aut nunquam in 
ſuppurationem deſinat. Aliquando certe 
liquor ſeroſo gelatinoſus in tendinum invo- 
lucra exſudaſſe dicitur, quem reſorptum fu- 
iſſe neceſſe eſt, quum vix unquam oporteat 
ei per foramina arte facta exitum prae- 


bere. 


Rheumatiſmus aliquando ſe in partes 
internas transfert, praecipue ſi perperam 
tractatus fuerit. Talem caſum verbis ſe- 
quentibus memorat cl. Tiſſot: © Je vis, il 
“M a deux ans, un homme robuſte, qui, 
% quand on m'appella, avait deja la gan- 
„ grene dans les boyaux, dont le mal avait 


% commenc par un rheumatiſme au bras 
| % 66 af 

ze et au genou, qu'on avait voulu diſſiper, 
en le faiſant ſuer avec des choſes chau- 
* des. Il avait effectivement beaucoup 
* ſue, mais l'humeur inflammatoire ſe jet- 
* ta ſur les inteſtins; inflammation dege- 
e nera en gangrene, apres trente ſix heures 
te de douleurs les plus aigues; et il mou- 
* rat deux heures apres que je Veus vu *.“ 


Idem autor, in loco modo citato, dicit 
ſe vidiſſe rheumatiſmum in palpebras et 


dentes tranſlatum, atque ibi dolores hor- 
rendos facientem. Aliquando, teſte eodem, 


ſe in cerebrum vel pulmones conjicit ; in 
illo delirium, in his ſuffocationem ciens, 
Archiater Caeſareus Stork morbum noſ- 
trum nonnunquam in apoplexiam vel pa- 
ralyſin finem feciſſe teſtatur. Neque raro 
in hydropem, praecipue fi ſanguis juſto li- 
berius detrahatur, definere viſus eſt. 


DIA Gs» 


* Tiflot, Avis au Peuple, 5 164. p. 128. 

IAM 


Rheumatiſmus ab arthritide dignoſcitur 
ratione aetatis, ſexus, temperamenti, cau= 
ſarum, partium affectarum, er ſymptoma- 
tum ſedulo habita. 


De aectate imprimis notandum venit, 
juvenes er robuſtos rheumatiſmo, ſenes et 
luxuria confectos arthritide, ſaepius corripi. 
Haec plerumque circa annum aetatis qua- 
drageſimum aggreditur; ille raro poſt an- 
num trigeſimum quintum excruciare inci- 
pit. Viri arthritidi, mulieres rheumatiſmo 
magis obnoxiae, conſtitutio ſanguineo- ple- 
thorica rheumatiſmum deſignat; habitus 
corporis tenuior et temperies cholerica ar- 
thritidi magis opportuni. Hippocrates, ni 


fallor, eos qui aetate juniore epiſtaxi aliiſ- 
B que 

que haemorrhagiis proclives fuerunt, in 
media aetate phthiſi, in provectiore arthri- 
tidi, pronos fore aſſeruit. Atque hic eum 
voce 4a;% ni; rheumatiſmum deſignaſſe arbi- 
tror, quum homines corporis fabrica tene- 
riori praeditos coeli injuriis, rheumatiſmum 
efficientibus, maxime obvios fore veriſimile 


eſt. 


ARbheumatiſmus cauſis externis, arthritis 
internis praeſertim debetur: Articulorum 


tamen contorſio utrumque producere po- 


teſt. Arthritici plerumque paroxyſmum 


ſuum ad aliquam cibi potuſve intemperan- 


tiam referre poſſunt: Rheumatiſmo labo- 
rantes, frigori aut humori externe applica- 
to. Hic plerumque ſubito aggreditur; il- 
lam flatus, appetitus abnormis, capitis con- 
fuſio aut vertigo, ſaepe antecedunt, cum 
alvi conſtipatione. 


In arthritidis paroxyſmo aegrum inſoli- 
to veneris oeſtro percitum eſſe ſaepe obſer- 


vatum fuit. Neque deſunt exempla ejuſ- 
, dem 

dem ſtimuli rheumaticos afficientis. Ar- 
thritis, teſte Hoffmanno, articulorum liga- 
menta invadit, dum morbus noſter muſcu- 
los potius excruciat; haec vero regula haud 
facile in praxi applicatur, Conſtat tamen 
rheumatiſmum artus majores, praeſertim 
genua, coxas, et humeros afhcere, arthriti- 
dem autem minores, ut manuum pedum- 
que digitos, invadere ſolitam eſſe. 


Notis jam enumeratis forſan adjicere li- 
cebit, quod, 


I, Tumor, iſque magis rubicundus, ſae- 
pius arthritidem quam rheumatiſmum co- 
mitatur, 


II. Arthritis, ubi ſemel ſe in corpus in- 
ſinuavit, difficilius depellitur; ſaepius re- 
cidit, quam morbus alter, 


III. Arthritis plerumque uni aut alter: 
articulo inſidet; rheumatiſmus ſaepe latius 
diffunditur. 


IV. 

- IV. In aegris debilioribus, arthritis ple- 
rumque vagus fit, atque haud raro viſcera 
invadit; dum in corporibus ſimilibus noſter 
morbus ſaepe externas partes ſolummodo 
afficit. 


V. Arthritis, quando inteſtina adoritur, 


diarrhoeam debilitantem ſaepenumero ciet, 


dum alvus rheumatiſmo affectis plerumque 
conſtipatur. 


VI. In ventriculo, arthritis nauſeam hor- 
rendam et frigoris ſenſum cum dolore gig- 
nit: Rheumatiſmus ibidem dolorem acu- 
tum ſolummodo producit. 


Scorbutum et ſiphylidem a rheumatiſmo 
acuto dignoſcere nunquam non erit facile; 
praeſertim ſi ad corum cauſas et ad ſequen- 
tia ſcorbuti ſymptomata animum attenda- 
mus. In hoc enim, pulſus parvus, inae- 
qualis, urina verſicolor, et magna putredi- 
nis indicia. 


In 

In lue venerea dolores noctu quidem, ut 
in rheumatiſmo, ingraveſcunt, ſed medias 
oſſium partes praecipue infeſtant. 


Rheumatiſmus acutus ſaepe in chroni- 
cum degenerat; ideoque limites accuratos 
inter duas morbi ſpecies ponere haud faci- 
le eſt. Ubi nulla reſtat pyrexia, artus fri- 
geſcunt, rigent, et abſque rubore dolent; 
ubi dolores frigore admotꝭ augentur, calo- 
re applicato levantur, tune morbum rheu- 
matiſmum chronicum eſſe judicare licet. 
Complures adhuc ſunt notae diagnoſeos 
inter acutum et longum quas enumerare 
prorſus ſupervacaneum foret. 


CAUSE REMOTE. 


In morbi hiſtoria, et in diagnoſi, cauſas 
praediſponentes, aetatem ſcilicet, ſexum, 
tempera- 


14 DE RHEUMATISMO ACUTO. 


temperamentum, ad hunc morbum maxi- 
me proclives, jam enumeravi, 


Cauſae conſtitutionis ſanguineo- pletho- 
ricae variae ſunt, praecipuae vero, vita ſe- 
dentaria, Morpheus nimis cultus, cibi ani- 
malis copia juſto major, evacuationes ſoli- 
tac ſuppreſſae, detractiones ſanguinis certis 
intervallis repetitge. 

— 


Hae cauſae actioni cauſae occaſionalis 
excitantis, jam tradendae, obnoxium red- 


dunt corpus. 


Frigus inter cauſas hujus morbi remotas 
primum locum ſummo jure obtinuit. Ut 
tamen rheumatiſmum hoc modo inducat, 
ſubito, et corpori jam calenti, admoveatur 
neceſſe eſt. Sin in temperie corporis natu- 
rali diu applicetur, ſyſtema debilitando, ad 
morbum ſuſcipiendum, praediſponit. De 
frigoris actione in corpus humanum mul- 
tum diuque {uit diſputatum, neque adhuc 


lites diremptae ſunt. Nonnulli, et prae- 
ſertim 

ſertim Hunterus ingenioſus, frigus non alio 
modo ſtimulare opinantur, quam augendo 
aut incitando eam facultatem calorem gig- 
nendi quam corpus animale omnium con- 
ſenſu poſſidet. Conſimilem, ni fallor, opi- 
nionem, ſed clarius ac fuſius explicatam, 
diu antea tradiderat 1n Primis Lineis Cul- 
lenus noſter illuſtriſſimus: Quippe qui pu- 
tet frigoris applicationem vaſorum extre- 
morum conſtrictionem facere, atque ita 
tonum auctum vel diatheſin phlogiſticam 
per totum horum vaſorum decurſum indu- 
cere. Hinc oritur impetus ſanguinis ma- 
jor, dum vaſa ejus tranſitui magis reſiſtunt. 
Rebus ita ſe habentibus, vis Naturae Me- 
dicatrix, a reſiſtentia jam dicta ad ſanguinis 
impetum ulterius augendum incitatur, quod 
impetus incrementum quo melius ſuſtinere 
poſſit, ſtatus frigoris adoritur, ſpaſmus for- 
matur, atque ita pyrexia et diatheſis phlo- 
giſtica per totum ſyſtema diffunduntur. 


Ex rebus jam memoratis, quid ſit rheu- 
matiſmi 


CAUSA 

C AUSAPROXIMA 


Satis omnibus manifeſtum erit. Rheu- 
matiſmus enim us phlegmaſiis quae non a 
ſtimulo directo, ſed ab auto ſanguinis im- 


petu in vaſa partis laborantis oriuntur, 


maxime affinis eſt. Sed in noſtro morbo 
fibrarum muſcularium affectus peculiaris 
una adeſt. Hae fibrae nonnihil rigiditatis 
habere videntur; minus ideo motui aptae 
ſunt, atque inter movendum dolent. Hic 
fibrarum in rheumatiſmo rigor rationem 
reddit, cur ſpaſmi et articulorum ſubluxa- 
tiones hujuſmodi affectibus anſam praebe- 
ant. 


Cauſa rheumatiſmi proxima, tanta cura 
tantoque judicio a Culleno tradita, atque 
tam ingenioſe et firme ſtabilita, vix neceſ- 

ſarium 

ſarium videtur alias, diu pro veris habitas, 
recenſere. Ne tamen quicquam talibus 
diſſertatiunculis ſolenne libello noſtro de- 
eſſe videatur, praecipuas priorum ſeripto- 
rum opiniones paucis enumerare libet. 


Auctores nonnulli cauſam proximam hu- 
jus morbi ad acrimoniam ſanguinis peculi- 
arem retulerunt. Dominicus Cotunnius, 
icriptor Italicus, materiem acrem circa ner- 
vum iſchiadicum collectam pro cauſa iſchia- 
dis nervoſae aſſignavit. At haec opinio in 
ſola hypotheſi fundata videtur Culleno. 
Neque tamen negat illuſtriſſimus Profeſſor, 
materiem acrem nervo admotam morbum 
rheumatiſmo affinem creare poſſe, quod in 
exemplo dentis carioſi contingit. 


Dolores a rheumaticis aegre diſtinguen- 
dos ab apoſtematibus profundis oriri poſſe, 
exempla pluribus ſcriptoribus, et praeſer- 
tim cel. Tiſſot“ memorata, negare vetant. 


C | Sed 


* Avis au Peuple, 5 175. p. 131. 

Sed Profeſſor ille clariſſimus jam crebro 
antea citatus, caſus illos ab iſchiade et lum- 
bagine vera, ſi animus attente adhibeatur, 


diſtingui poſſe putat. 


Alii fluidorum naturam lentam aut viſ- 
coſam accusarunt. Sed multa argumenta, 
haud inficianda, vetant ne in hanc ſenten- 


tiam eamus. 


I. Hujus ſententiae fautores cruſtam ſan- 
guinis coriaceam inflammatoriam pro ſigno 
lentoris aſſumpſerunt. Sed, ſi ulla fides ex- 
perimentis Hewſoni eſt adhibenda, ſanguis 
in morbis inflammatoriis tenuior potius 
quam ſpiſſior fit, Ea igitur cruſta glutinis 
a reliquo ſanguine ſeparationem pro cauſa 


ſua agnoſcit. 


II. Nulla experimenta recte inſtituta, len- 
torem ſanguinis practer naturam arguunt; 
neque unquam, quantum ſcimus, ea copia 
glutinis in ſanguine adeſt, quae ſpiſſitudi- 


nem periculoſam efficere poſſit. Neque 
hac 

hac in re ex experimentis el. Brown Lang- 
riſh quicquam concludere licet, quippe quae 
in ſanguinis partes ab invicem ſeparatas fac- 


ta ſint, nulla attentione ad modum detrac- 
tionis habita. | 


Alia argumenta haud minus ingenioſa 
protulit Cullenus; ſed ea quae jam citavi- 
mus ad lentoris theoriam evertendam ſuffi- 


ciunt. 

Diuturna experientia conſtat, rheuma- 
tiſmum raro lethalem evadere : Nonnulla 
tamen extant exempla in quibus aegri, hoc 
morbo vexati, fato ceſſerunt. Aliquando, 
medicamentis omnibus incaſſum tentatis, 
in rheumatiſmum longum degenerat, ne- 


que raro in anchyloſin, paralyſin, aut im- 
medicabilem 

medicabilem articulorum rigiditatem, ſinem 
facit “. | 


Si aeger aetate floreat; ſi alioquin ſanus 
atque vegetus; ſi morbus nondum invete- 
raverit; ſi pyrexiae ſymptomata mitia; ſi 
ſudor noctu emanet; ſi urina furfuracea; 
ſi haemorrhagia, diarrhoea, aut cutis efflo- 
reſcentia, ſymptomatibus febrilibus leva- 
men attulerit; denique, ſi aeger nunquam 
antea hoc morbo correptus fuerit; auſpi- 
cium inde fauſtum ducere licebit. 


Sin, e contra, morbus vetuſtus fuerit ; ſi 
plus ſemel jam aegrum afflixerit; ſi corpus 
inedia morbiſve praecedentibus debilitatum 
invaſerit; ſi in viſcera ad functiones vitales 
exercendas deſtinata incidat; nunquam non 
periculum, ſaepe eventus lethalis, impen- 
dit. Reſolutione plerumque, puris forma- 
tione rariſſime, gangraena aut ſphacelo, niſi 
in viſceribus, nunquam terminatur. 


METH O- 
. ® Tiflot, $ 166, 

IJ 


METHODUS MEDENDLI. 


Scriptores priſci non magis in curatione 
quam in natura rheumatiſmi tradenda ac- 
curati fuere. Nihil fere aliud commendat 
Celſus in coxarum doloribus, ſub quo no- 
mine Rheumatiſmum comprehendi judica- 
mus, quam fomenta calida et cucurbitulas 
parti laboranti admotas. Galenus totam 
curationem, ſtrictius dictam, in corpore fir- 
mando poſuiſſe videtur; ſed prius ſangui- 
nem mittere, quam hanc medendi ratio- 
nem inchoaret, neceſſarium judicaſſe. Nihil 
fere, quod fit dignum notatu, huic curationi 


adjecerunt Arabes, 


Sub finem ſaeculi decimi ſexti, nomen 
Rheumatiſmo primus impoſuit Ballonius. 


Is ſanguinis miſſiones repetitas, et cucurbi- 
tularum 

tularum applicationem, alvi quoque deduc- 


tiones lenientibus remediis et clyſmatibus 
ciendas commendavit, thermarum et reme- 
diorum ſtimulantium uſum omnino prohi- 
buit. 


Ea medendi ratio, in Gallia primum uſi- 
tata, haud ita diu poſtea per reliquam Eu- 
ropam comprobata eſt; eademque, ſaltem 
perſimili, uſus eſt Sydenhamus illuſtris. II- 
le venam quater, aut ſaepius, pro re nata, 
ſecabat, potus refrigerantis et incraſſantis 
uſum ad libitum permittebat. Cataplaſma 


emolliens loco affecto imponi jubebat. Di- 


ebus illis, quibus ſanguinis detractionem 
intermittebat, enema laxans injiciendum 
curabat. Sin aeger poſt unam alteramve 
venaeſectionem debilior evaſiſſet, quam qui 
ulteriorem fluidi vitalis jacturam ferre poſ- 
ſet, cathartica mitiora alternis diebus pro- 
pinare ſolebat. Ejuſdem diei veſpera hauſ- 
tum paregoricum ex ſyrupo e meconio ad- 
miniſtrabat, uſquedum ad priſtinam ſanita- 


tem reſtitutus eſſet aegrotus. 
>> Medica - 

Medicamentis anodynis uti prorſus ve- 
tabat, 11 ſpes curationis ſanguinis detractio- 
ni inniteretur. Hinc medicus ille celeber- 
rimus opium effectus edere, effectibus ve- 
naeſectionis prorſus contrarios, putaſſe vi- 
detur. Similem opinionem, in tractatu ſuo 


de opio, prodidit cl. Young. 


Morbo his remediis reſiſtente, ſi corpus 
ulteriores inanitiones ferre ineptum eſſet, 
medicamentorum antiſcorbuticorum, prae- 
cipue conſervae cochleariae hortenſis et lu- 
julae vires experiebatur. 


Medendi tamen rationem nune memo- 
randam in rheumatiſmo eorum, qui adhuc 
juvenes, nondum Baccho aut Veneri nimis 
indulſerant, priore non minus efficacem eſſe 
animadvertit. Solo lactis ſero per plures 
dies aegrum alebat, deinde, ſymptomatibus 
jam levioribus factis, panem ſimilagineum 
ſemel de die uſque ad plenam valetudinem 
adjiciebat. Sanitate in melius vertente, di- 


aetam pleniorem permittebat. 


Et- 


i 
} 
| 
; 

Etmullerus, qui de hoc morbo ſub no- 
mine Arthritidis vagae ſcorbuticae tractat, 
in morbi initio ac progreſſu ſanguinis miſ- 
ſionem laudat, quam nihilominus haud ni- 
mis frequenter iterandam putat. Cucurbi— 
tulis cruentis ſaepe loco venaeſectionis uſus 
eſt. Remediorum vomitoriorum adimi- 
niſtrationem in morbi initio multum pro- 


babat. 


Aliam et prorſus diverſam medendi ra- 
tionem inſtituit Ricardus Morton. Vena ſe- 
mel biſve ſea, et ventriculo per emeticum 
evacuato, quam primum pyrex1a remitte- 
bat, corticis Peruviani cum opis conjundi 
doſes frequentes adhibere ſolebat, atque 
linctus incraſſantes et lubricantes, pro ae- 
grotantis arbitrio, permittebat, etiam nulla 
tuſſi urgente. 


Variis medendi rationibus fic breviter 
enumeratis, nunc, majore cum oblectamen- 
to et fiducia, animum ad eam methodum 
vertimus, quae a Culleno in Primis Lineis 
traditur, 

traditur, quaeque omnibus aliis ſummo ju- 
re palmam praeripuit, 


* 


Ea medela partium affectarum inflam- 


mationi, et diatheſi totius corporis phlogiſ- 


ticae, tollendis, innititur. 


Diatheſi phlogiſticae optime occurritur, 
cibum ex animalibus confectum et potus 
meraciores evitando, et pro his liquores di- 
luentes aquoſas, et diaetam ex lacte et ve- 
getabilibus, ſubſtituendo. 


In rheumatiſmo acuto, nullum remedi- 
um ſanguinis detractione eſficacius. Hanc 
copioſe fieri oportet, atque co frequentins, 
quo pulſus arteriarum duriores, pleniores, 
et crebriores, et quo dolor magis acutus ſit. 
Neque tamen medicum ſtuidi vitalis nimis 
prodigum eſſe decet, ne convaleſcentia tar- 
da lit, aut aeger in rheumatiſmum chroni- 
cum, ſanatu difficillimum, dilabatur. Sae- 


pe ideo praeſtat dolores detractione ſangui- 


nis topica levare, praeſertim ubi in uno 


D tantum 

tantum articulo excruciant. Quum vero 
morbi noſtri duratio ex diatheſis phlogiſti- 
cae violentia pendere videtur; ita, pluribus 
in caſibus, minime ex toto detractioni ſan- 
guinis locali fidere oportet. 


Alvi ſolutiones, ſi per cathartica parum 
ſtimulantia, et potius refrigerantia, e. g. ſa- 


les neutros, efficiantur, in diatheſi phlogiſ- 


tica debellanda plurimum valent. Neque 
tamen eadem vi, qua ſanguinis miſſio, a 
pollent; et, morbo ingraveſcente, ſedes | 
frequentes, quippe quae multum incom- 
modi, et magnum doloris, a motu, incre- 
mentum, ſecum adferunt, evitari debent. 


Medicamenta corporis partibus rheuma=- 
tiſmo laborantibus applicata, parum pro- 
ſunt, atque in morbi initio cruciatus po- 
tius augent quam allevant. Verum enim- 
vero camphora et remedia rubefacientia 
morbum univerſalem parum omnino mi- 
nuunt, licet dolores ex artubus affectis in 
alios ſaepe transferant. 


Epiſpaſtica 

Epiſpaſtica ſimili ratione magno cum 
commodo admoventur, ubi morbus unam 
corporis partem tantummodo afficit, In 
plagis torridis, ubi hirudines non ſuppe- 
tunt, cantharides in eorum vicem optime 
ſuccedunt. 


Si remedia jam memorata ad morbum 


tollendum haud valuerint, ad ſudorem eſt 


recurrendum. Is, remediis parum ſtimu- 
lantibus, amoto omni calore externo, eli- 
ciendus eſt. Neque calorem corporis pro- 
prium augere debemus, ne, pyrex1a gravio- 
re facta, morbus in pejus ruat. 


Sudor ab horarum duodecim ſpatio ad 
quadraginta octo, pro morbi violentia, 
protrahendus eſt, niſi incitatio ab hac ad- 
miniſtratione nimis aucta fuerit. Ali- 
quando aeger, ſi valeant vires, ſomnum ar- 
cere debet, ne ſudor dormienti minus co- 
pioſus emanet. Denique, quo tutior eva- 
dat diaphoreſis, alvi lenis ſubductio ſudo- 

rificorum 

rificorum adminiſtrationem praecedere de- 


ber. 


His rebus caute animadverſis, ſudorem 
optime et tutiſſime elicimus, 


I. Balneo tepido, ſemicupio, aut pedilu- 


vio. 


II. Liquoribus tepidis diluentibus copio— 
ſe adſumptis; vini aut aromatis, quo ma- 
gis gratus ſit hauſtus, pauxillo adjecto. 


III. Parvis doſibus ſalis medii propina- 
tis. Sed 


IV. Haec evacuatio omnium praeſtantiſ- 
ſime cietur, largam medicamenti ex opio 
confecti doſin adhibendo, addendo ſalem 
quemvis medium et medicamentum vomi—ͤ 


torium, neque ullum remedium pulveri 
Doveri praeſtat. Opium tamen, niſi ſudo- 
rem eliciat, fere nocet. 

Cortex Peruvianus, a nonnullis ſcripto- 
ribus in rheumatiſmo laudatus, raro pro- 
fuit, ſaepe inutilis aut noxius evaſit, niſi 
ubi remiſſiones evidentes ejus uſum flagi- 
tabant. 


Mercurius dulcis, ut et alia ex hydrar- 
gyro praeparata, ſuos quoque, nec paucos, 
habuerunt fautores. Sed medicamenta hu- 

1 juſmodi, utpote vi ſtimulante gaudentia, ad 
rheumatiſmi chronici curationem melius ac- 
commodata videntur. 


Exactis omnibus quae de rheumatiſmo 
acuto proferre conſtitueram, jam ſupereſt 
pars operis longe gratiſſima; nempe, ut gra- 
tes, utcunque tanto beneficio impares, per- 
ſol vam Culleno, Monroio, et Gregorio, Pro- 
feſſoribus noſtris, tam humanitate quam ſci- 


entia conſpicuis, qui me, longo et periculo- 
ſo morbo implicitum, (Deo opt. max. vo- 
lente) faucibus orci eripuerunt. 


Publicum 

Publicum hocce grati animi teſtimoni- 
um, quod ſolum offerre licet, benigne ve- 
Unt accipere precor. 

